Helsingin lautamiesyhdistys ry		LAUSUNTO			
Karhusuontie 21 D 20
00720 Helsinki			29.02.2008

Oikeusministeriö

PL 25

00230 VALTIONEUVOSTO

KÄRÄJÄOIKEUDEN KOKOONPANOSÄÄNNÖSTEN UUDISTAMINEN- TYÖRYHMÄN MIETINTÖ 2007:19
	
LAUSUNTO	Työryhmän toimeksiantona oli yksiselitteisyyden vaatimus. Nykyinen järjes-telmä täyttää yksiselitteisyyden ja vähän tulkinnanvaraa jättävän vaatimuksen. Lautamiesjärjestelmä verrattuna muihin ammattituomarikokoonpanoihin on huomattavan paljon halvempi ja lisää kansalaisten oikeusturvaa. Kansalaisilla tulee säilyä  oikeus asiansa käsittelyyn lautamieskokoonpanossa.

	Oikeusministeriössä on meneillään mittava hanke käräjäoikeusverkoston kehittämisestä (mietintö 2007:12). Lokakuussa 2006 voimaan tulleesta kirjallisen käsittelyn tuloksista  ei ole faktoja käytettävissä eikä tutkimusta tästä ole tehty.  Mielestämme lautamiesjärjestelmän kehittämiseen/muuttamiseen voidaan paneutua sitten, kun edes näistä hankkeista on kokemuksia saatavissa.

Aikataulu lain valmistelussa ja voimaantulossa on aivan liian kireä.
		
 PERUSTELUT	Lakiesityksessä on selkeää ristiriitaisuutta koskien esim. käräjäoikeuden päätösvaltaisuutta. Päätösvaltaisuus määritellään § 1:ssä ja § 6:ssa  määritellään
	se uudelleen määrättyjen rikosten kohdalla. Käräjäoikeuden päätösvaltaisuuden tulee olla selkeästi määritelty 1 §:ssä. Yhden tuomarin päätösvaltaa esitetään lisättäväksi  kaikkiin sellaisiin rikoksiin, joista syytteen mukaan voi seurata enintään kahden vuoden vankeusrangaistus sekä mietinnön  6 §:ssä mainit-tuihin rikoksiin. Valtaosa käsiteltävistä asioista on rikoksia, joista rangaistus on enintään kaksi vuotta.  Työryhmä pitää omaisuuteen kohdistuvia rikoksia niin vähäpätöisinä, että  rangaistusasteikon vankeustuomion  4 kk - 4 vuotta voi antaa vain yksi tuomari. Kansalaisten oikeusturva vaarantuu.

Työryhmän mietintö on laadittu erittäin sekavasti ja olettamusten varaan. Säästö-osuuksien laskentamalleja ei voida todentaa ja ne ovat epärealistisia. Lain on oltava selkeä ja ymmärrettävä kaikilta osin, tehty esitys ei sitä ole.  

	Kokemuksemme on mielihyvin ministeriön käytettävissä jatkossakin.

	Helsingin lautamiesyhdistys ry

	Martti Korvenmaa		      Pekka Iivonen
	puheenjohtaja		      varapuheenjohtaja
	lautamies		      lautamies